( W ) 

 dédié à elle. Se j'ay raespris en faisant ce, je n'en demande 

 point de nicrcy; car je ne l'ay pas cuidé faire pour mal , et si en 

 ay eu ung bon pot de vin depuis. Lesdits imprimeurs m'ont 

 requis d'ouvrer les Concilies et la Légende des Vénitiens, les- 

 quels je leur ay permis imprimer ; car tout est à l'honneur de 

 Madame. Et en ay desja bien fait en tout six mille volumes qui 

 sont divulgués par tout le monde. 



Velà tout ce que je pense avoir raeffait à Madame; mais par 

 delà ne fault-il jà cercber occasion de frustrer le povre Jan 

 Lemaire de ce qu'il lui est deu de ses service justement. Car 

 Madame n'en sera pas plus riche, et je l'ay bien gaigné à la sueur 

 de mon corps, et mieulx avec , se je l'eusse peu avoir ; pourquoy 

 il me semble que ce sont occasions bien frivollcs et bien ex- 

 traordinaires que de me mettre sus d'avoir mal dict ou escript 

 de Madame. Et prie à Dieu que quand je le penseray de faire , 

 je puisse morir subitement et sans confession. Car se je ne 

 l'eusse tant aymée, je n'eusse' pas tant escript de bonnes choses 

 à sa louenge. Et autaut que j'en ay escript d'elle , en ecriprai-je 

 de la royne , ma noble maistresse qui me fait tant de biens. 

 Et en ce ne feray-je nul tort à Madame ; car là ou je sens mon 

 cuer, s'adonne du tout, et la raison le veult bien. 



Monsieur , j'estois délibéré de demander à Madame quelque 

 petit privilège ou pension, en récompense de mes services, 

 oultre ce qui m'est deu ; mais puisque ainsi est que on me baille 

 des nouvelles brisures , je m'en déporte. Néantmoins je vous 

 prie , pour justice et équité , qu'il vous plaise remonstrer à Ma- 

 dame mon innocence et mon mérite ; c'est assavoir, mon inno- 

 cence , autant que s'il est trouvé que j'ay dict ou escrit quelque 

 chose contre Son Excellence qu'elle ne me fasse jamais bien; 

 et mon mérite, pour autant que j'ay bien desservy d'estre paie 

 de mes gaigcs, se mieulx il ne lui plait de faire. 



Or peut-elle mieulx cognoistre piésenlemenl pourquoy j'ay 

 laissé son service ; si ne m'en doibt sçavoir nul mauvais gré , 



